《有所思》
明代·周瑛

有美人兮天之北，愿一见兮不可得。霜露结新寒，美人衣裳单。

可此锦襜褕，北望空盘桓。望美人兮愁转深，思之苦兮涕沾襟。

凭谁奏钟律，转成韶濩音。天地回阳和，慰我相思心。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。